તેજસ્વીએ બિહારમાં પણ કર્ણાટકના રાજકીય ઘટનાક્રમની જેમ જ ધારાસભ્યોની પરેડ કરાવવા અને ધરણા પ્રદર્શન કરવાનો નિર્ણય કર્યો છે. તેજસ્વીએ કહ્યું છે કે, અમે કર્ણાટકમાં લોકતંત્રની હત્યાના વિરોધમાં શુક્રવારે એક દિવસ માટે ધરણા પ્રદર્શન કરીશું. તેમણે ઉમેર્યું હતું કે, બિહારના રાજ્યપાલને પણ આ મુદ્દે વિચારણા કરવા કહેવામાં આવ્યું છે. કર્ણાટકમાં રાજ્યપાલે સૌથી મોટી પાર્ટીને સરકાર બનાવવા માટે આમંત્રણ આપ્યા બાદ રાજકીય પક્ષોમાં આક્ષેપબાજીનો દોર શરૂ થયો છે. ગોવામાં કોંગ્રેસ પણ સભ્યોની પરેડ કરાવશે.